halen diemen ald verplecken sall en desgelijx den wercluden
den montcost geven en de vors hsymoen sal hon huer dachuen
betalen Item sal de vors wine den vors hsymoene jairlijx doen vii
carweyen elck carweye van eene daghe dairs de vors hsymoen
behoeve sall en soe wanneer de selve wine den vors hsymoene
yet buyte den vors hove vuen sall daff Soe sal alsdan hom de
vors hsymoen oft zijne bode den montcost geve en desgelijx
sijne peerde hoy en coren Item en sall de vors winne binne den
vors sijne tmijne egheen lant moghe hoervruchte hij en saelt
mrave oft mesten It desgelijx oeck en sall de selve wine tot sijne
afsceide van sijne vors tmijne gheen vande vors lande moghen
hoervruchte Item mach de vors wine jairlijx sijn berrighe
houwen aende vors beemde en lande die hij houdende es ter
minster stade en waert alsoe dat de selve wine eninghe verdroeghde
boeme inde bogde oft opde vors goede aff hieuwe soe soude
hij dan voir elke verdroeghde boem ii leve de pooten vande selve
aerde en sape soe men dat naeste geraken conste weder moeten
doen setten sonder argelist Item selen de vors hsymoen en wive
hebben halff en halff doeft dat jairlijx opde vors goede
wassen sall en de vors wine sall alle jae op sijne cost den vors
hsymoene sijn helicht teerden leven en dan dat tot loven
bringhe m waert alsoe dat de vors hsymoen oeft vorcocht
soe en soude de wine van des selfs hsymoens deele va lesene
oft vuerne egheene cost hebben Item es noch vurwerde
dat de vors wine de vors goede ten eende vanden vors tmijne
besaeyt sall laten gelijc dat hijse vant te sijne aencomen en
de storte ome gedaen en de selve goede aldan oeck bevreedt
laten gelijc hijse vant te sijne inconden ten prijse van goeden
lieden Item sal noch de vors wine hebben den vors tmijn duende
den voirhoff binne tgelint dat daer plach te stane den
wermoes hoff achter de huysinghe den dijckeren gheerds
jarte